2001R0214 — LV — 01.03.2009 — 009.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:







(*) Šis tiesību akts nekad nav publicēts latviešu valodā.









▼B

KOMISIJAS REGULA (EK) Nr. 214/2001

(2001. gada 12. janvāris),

ar ko nosaka sīki izstrādātus noteikumus Padomes Regulas (EK) Nr. 1255/1999 piemērošanai attiecībā uz intervenci sausā vājpiena pulvera tirgū







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju ( 1 ), kurā jaunākie grozījumi izdarīti ar Regulu (EK) Nr.1040/2000 ( 2 ), un jo īpaši tās 10. pantu, tā kā: (1) Ar Regulu (EK) Nr. 1255/1999 ir aizstāta Padomes Regula (EEK) Nr. 804/68 ( 3 ) un arī inter alia Padomes Regula (EEK) Nr. 777/87 ( 4 ) attiecībā uz sviesta un vājpiena pulvera iepirkšanas kārtību. Ņemot vērā šo jauno kārtību un ievērojot gūto pieredzi, būtu jāgroza sīki izstrādātie noteikumi, kas reglamentē intervenci vājpiena pulvera tirgū. Tādēļ skaidrības labad būtu jāpārstrādā īpašās regulas, kas iepriekš reglamentēja dažādus intervences aspektus, proti, Komisijas 1976. gada 10. septembra Regula (EEK) Nr. 2213/76 par sausā vājpiena pulvera pārdošanu no valsts rezervēm ( 5 ), kurā jaunākie grozījumi izdarīti ar Regulu (EK) Nr. 2080/96 ( 6 ), Komisijas 1987. gada 18. maija Regula (EEK) Nr. 1362/87, ar ko nosaka sīki izstrādātus noteikumus Regulas (EEK) Nr. 777/87 piemērošanai attiecībā uz sausā vājpiena pulvera iepirkšanu un atbalsta piešķiršanu par tā privātu glabāšanu ( 7 ), kurā jaunākie grozījumi izdarīti ar Regulu (EK) Nr. 569/96 ( 8 ), Komisijas 1991. gada 3. maija Regula (EEK) Nr. 1158/91 par sausā vājpiena pulvera iepirkšanu intervences aģentūrās konkursa kārtībā ( 9 ), kurā jaunākie grozījumi izdarīti ar Regulu (EK) Nr. 124/1999 ( 10 ), un Komisijas 1996. gada 22. februāra Regula (EK) Nr. 322/96, kas nosaka sīki izstrādātus piemērošanas noteikumus sausā vājpiena pulvera valsts rezervēm ( 11 ), kurā jaunākie grozījumi izdarīti ar Regulu (EK) Nr. 419/98 ( 12 ), un to noteikumi būtu jāapkopo vienā regulā. (2) Intervences aģentūras var iepirkt tikai tādu sausā vājpiena pulveri, kas atbilst prasībām, kuras noteiktas Regulas (EK) Nr. 1255/1999 7. panta 1. punktā, kā arī jānosaka kvalitātes un noformējuma nosacījumi. Būtu jāprecizē arī analīžu metodes un sīki izstrādāti noteikumi, kas reglamentē kvalitātes kontroli, un vajadzības gadījumā būtu jāparedz sausā vājpiena pulvera radioaktivitātes pārbaudes, kuru maksimālā pakāpe vajadzības gadījumā jānosaka Kopienas tiesību aktos. (3) Lai nodrošinātu, ka intervences režīms darbojas vienmērīgi, jāprecizē nosacījumi par ražošanas uzņēmumu apstiprināšanu un to atbilstības pārbaudi. Lai nodrošinātu, ka režīms darbojas efektīvi, būtu jāizstrādā noteikumi par pasākumiem, kas jāveic tad, ja šos nosacījumus neievēro. Tā kā sausā vājpiena pulveri var iepirkt tādas dalībvalsts intervences aģentūra, kuras teritorijā tas nav ražots, tad šādos gadījumos intervences aģentūrai, kas iepērk sausā vājpiena pulveri, būtu jānodrošina iespēja pārbaudīt tā atbilstību kvalitātes un noformējuma nosacījumiem. (4) Neatbilstībai šīm prasībām nevajadzētu noslogot Kopienas budžetu; tādēļ uzņēmējam, kam jāsedz radušies glabāšanas izdevumi, nestandarta sausā vājpiena pulveris būtu jāņem atpakaļ. (5) Būtu jānorāda minimālais daudzums, ko piedāvā pārdošanai. Piedāvājumiem būtu jāpievieno drošības nauda, lai nodrošinātu, ka piedāvājumu patur spēkā un sausā vājpiena pulveri piegādā noteiktajā termiņā. (6) Saskaņā ar Regulas (EK) Nr. 1255/1999 7. pantu intervences aģentūras var iepirkt tikai sausā vājpiena pulveri ar minimālu olbaltumvielu saturu. Turklāt iepirkšanas cena var būt dažāda atkarībā no olbaltumvielu satura. Būtu jānosaka metode iepirkšanas cenas aprēķināšanai. (7) Būtu jāprecizē dalībvalstu saistības, lai pienācīgi pārvaldītu glabātās rezerves, nosakot maksimālo glabāšanas vietas attālumu un izmaksas, kas jāsedz, ja šis attālums tiek pārsniegts, un jo īpaši pieprasot, lai krājumi būtu pieejami, lai partijas būtu identificējamas un lai glabājamais sausā vājpiena pulveris būtu apdrošināts pret risku. Lai nodrošinātu pārbaužu vienādu biežumu un pakāpi, jāprecizē valsts iestāžu veicamo glabāšanas telpu pārbaužu raksturs un skaits. Tā kā kārtējā glabāšanas termiņā intervences aģentūras saista spēkā esošie līgumi, būtu jāparedz, ka jaunās prasības, ko attiecībā uz ievešanu noliktavā un izvešanu no tās piemēros tikai tiem sausā vājpiena pulvera daudzumiem, kurus iepērk intervencē no 2000. gada 1. septembra. (8) Saskaņā ar Regulas (EK) Nr. 1255/1999 7. panta 2. punktu sausā vājpiena pulvera iepirkšanu var pārtraukt, tiklīdz intervencei piedāvātie daudzumi laika posmā starp katra gada 1. martu un 31. augustu pārsniedz 109 000 tonnas. Pēc tam sausā vājpiena pulveri drīkst iepirkt saskaņā ar pastāvīgu uzaicinājumu uz konkursu, par ko būtu jāparedz sīki izstrādāti noteikumi. Būtu jānosaka konkursa elementi, jo īpaši minimālais daudzums, iesniegšanas termiņi un maksimālā iepirkuma cena. Lai nodrošinātu atbilstību sausā vājpiena pulvera kvalitātes un noformējuma prasībām, piedāvājumu iesniedzot un pēc minētā produkta ievešanas noliktavā pretendentiem kopā ar piedāvājumu būtu jāiesniedz rakstiska apņemšanās. Piedāvājumiem būtu jāpievieno arī drošības nauda, lai nodrošinātu, ka piedāvājums paliks spēkā pēc piedāvājuma iesniegšanas termiņa beigām un ka sausā vājpiena pulveris tiks piegādāts noteiktajā termiņā. Turklāt būtu jānosaka metode iepirkšanas cenas aprēķināšanai, ņemot vērā iepirktā sausā vājpiena pulvera olbaltumvielu saturu. (9) Lai pienācīgi pārvaldītu intervences krājumus, vajadzīgs, lai sausā vājpiena pulveri pārdotu tālāk, tiklīdz ir pieejams noiets. Lai nodrošinātu vienādu pieejamību pārdodamajam sausā vājpiena pulverim, būtu jānodrošina pirkšanas iespējas visām ieinteresētajām personām. Lai saglabātu līdzsvaru tirgū, pārdošanas cena būtu jānosaka, ņemot vērā tirgus situāciju. Būtu jāizstrādā pārdošanas nosacījumi, kas saistīti ar iemaksājamo saistību nodrošinājumu, jo īpaši par sausā vājpiena pulvera pārņemšanu un maksājumu termiņiem. Lai uzraudzītu krājumu stāvokli, dalībvalstīm būtu jāinformē Komisija par pārdotajiem sausā vājpiena pulvera daudzumiem. (10) Regulas (EK) Nr. 1255/1999 7. panta 3. punktā paredzēts atbalsts, kas jāpiešķir par sausā vājpiena pulvera privātu glabāšanu. Lai nodrošinātu, ka pasākumus var pienācīgi uzraudzīt, būtu jāparedz līgumi un specifikācijas par glabāšanas apstākļiem. Tā paša iemesla dēļ būtu jāpieņem arī sīki izstrādāti noteikumi par dokumentāciju, grāmatvedību un pārbaužu biežumu, un pārbaudes procedūrām, jo īpaši attiecībā uz 7. panta 3. punktā izklāstītajām prasībām. Lai atvieglotu pārbaudes par to, vai noliktavās atrodas produkti, ko glabā saskaņā ar privātiem līgumiem, būtu jāparedz, ka tos izved no noliktavas partijās, ja vien dalībvalsts neatļauj izvest mazākus daudzumus. (11) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, tā kā: IR PIEŅĒMUSI ŠO REGULU.







I NODAĻA

DARBĪBAS JOMA

▼M12

1. pants

Šī regula nosaka sīki izstrādātus noteikumus intervences pasākumu piemērošanai sausā vājpiena pulvera tirgū, kā paredzēts Padomes Regulas (EK) Nr. 1234/2007 ( 13 ) 10. panta 1. punkta f) apakšpunktā, attiecībā uz:

a) iepirkumiem par noteiktu cenu, kā paredzēts Regulas (EK) Nr. 1234/2007 13. panta 1. punkta d) apakšpunktā saistībā ar 18. panta 1. punkta c) apakšpunktu;

b) iepirkšanu saskaņā ar pastāvīgu konkursu, kā paredzēts Regulas (EK) Nr. 1234/2007 13. panta 3. punktā;

c) sausā vājpiena pulvera pārdošanu no valsts rezervēm pastāvīgā konkursā.

▼B







II NODAĻA

VALSTS REZERVES







1. Iedaļa

Iepirkšanas nosacījumi

2. pants

▼M12

1. Intervences aģentūras iepērk tikai tādu sausā vājpiena pulveri, kurš atbilst prasībām, kas noteiktas Regulas (EK) Nr. 1234/2007 10. panta 1. punkta f) apakšpunktā un šā panta 2. līdz 7. punktā un kuru piedāvā intervencei periodā no 1. marta līdz 31. augustam.

2. Kompetentās iestādes pārbauda sausā vājpiena pulvera kvalitāti, izmantojot šīs regulas I pielikumā norādītās analīzes metodes un pamatojoties uz paraugiem, kas ņemti saskaņā ar šīs regulas III pielikumā izklāstītajiem noteikumiem. Šīm pārbaudēm jānosaka, vai, izņemot atļautās izejvielas, kas izmantotas olbaltumvielu satura korekcijai, kā noteikts Padomes Direktīvas 2001/114/EK ( 14 ) I pielikuma 4. punkta b) apakšpunktā, sausajā vājpiena pulverī nav citu produktu, īpaši paniņu vai sūkalu, kā noteikts šīs regulas I pielikumā.

Olbaltumvielu satura korekcija, ja tā nepieciešama, jāveic šķidrajā fāzē.

Tomēr, ja Komisija piekrīt, tad dalībvalstis var izveidot paškontroles sistēmu attiecībā uz konkrētām kvalitātes prasībām un konkrētiem apstiprinātiem uzņēmumiem.

▼B

3. Radioaktivitātes līmenis sausā vājpiena pulverī nedrīkst pārsniegt maksimāli pieļaujamos līmeņus, kas zināmos gadījumos pieļauts Kopienas noteikumos.

Produktu radioaktīvā piesārņojuma līmeni kontrolē vajadzības gadījumā un tikai vajadzīgajā laikposmā. Vajadzības gadījumā pārbaužu ilgumu un jomu nosaka saskaņā ar kārtību, kas noteikta Regulas (EK) Nr. 1255/1999 42. pantā.

4. Sausā vājpiena pulverim jābūt ražotam 30 dienās pirms dienas, kurā intervences aģentūra saņēmusi piedāvājumu to pārdot. Ja sausā vājpiena pulveri glabā tvertnēs, tam jābūt ražotam četrās nedēļās pirms nedēļas, kurā piedāvājums saņemts.

5. Minimālais pārdošanai piedāvātais daudzums ir 20 tonnas. Dalībvalstis var pieprasīt piedāvāt sausā vājpiena pulveri tikai pilnās tonnās.

6. Sausā vājpiena pulveri 25 kg tīrsvarā iepilda maisos, kas atbilst II pielikumā noteiktajām prasībām, norādot, vajadzības gadījumā ar kodu šādu informāciju:

a) apstiprinājuma numuru, ar ko identificē rūpnīcu un ražotāju dalībvalsti;

b) ražošanas dienu vai vajadzības gadījumā nedēļu;

c) ražošanas partijas numuru;

d) nosaukumu strūklas sausā vājpiena pulveris.

7. Sausā vājpiena pulveri piegādā uz paliktņiem, kas piemēroti ilgstošai glabāšanai.

Ja piegādā uz vienreizlietojamiem paliktņiem, tad sausā vājpiena pulvera iepirkšanas cenā iekļauj paliktņa vērtību.

Ja sausā vājpiena pulveri piegādā uz EUR paliktņiem vai līdzvērtīgas kvalitātes paliktņiem, tad vēlākais, izvedot minēto produktu no noliktavas, paliktņus atdod atpakaļ pārdevējam vai apmaina pret līdzvērtīgiem paliktņiem.

3. pants

1. Uzņēmumus, kas minēti Regulas (EK) Nr. 1255/1999 7. panta 1. punktā, apstiprina tikai tad, ja tie:

▼M11

a) ir apstiprināti, ievērojot Eiropas Parlamenta un Padomes Regulas (EK) Nr. 853/2004 ( 15 ) 4. pantu, un tiem ir attiecīgs tehniskais aprīkojums;

▼B

b) apņemas vest pastāvīgu uzskaiti tādā veidā, kā noteikusi katras dalībvalsts kompetentā aģentūra, uzskaitot izejvielu izcelsmi, iegūtā sausā vājpiena pulvera, paniņu un sūkalu daudzumu, kā arī katras sausā vājpiena pulvera, paniņu un sūkalu partijas sagatavošanu tirgum, identitāti un izvešanas datumu;

c) piekrīt nodot īpašai oficiālai pārbaudei saražoto sausā vājpiena pulveri, ko var piedāvāt intervencei;

d) apņemas vismaz divas darbdienas iepriekš informēt iestādi, kas atbild par pārbaudi, par savu nodomu ražot sausā vājpiena pulveri valsts intervencei; tomēr dalībvalsts var noteikt īsāku termiņu.

2. Lai nodrošinātu atbilstību šīs regulas prasībām, kompetentās iestādes veic nepieteiktas pārbaudes uz vietas, pamatojoties uz attiecīgās rūpnīcas intervences sausā vājpiena pulvera ražošanas grafiku.

Tās veic vismaz:

a) vienu pārbaudi 28 dienu posmā, kad notiek ražošana intervencei, un vismaz vienu pārbaudi sešos mēnešos, lai pārbaudītu uzskaiti, kas minēta 1. punkta b) apakšpunktā;

b) vienu pārbaudi reizi sešos mēnešos, lai pārliecinātos par atbilstību apstiprināšanas prasībām, kas minētas 1. punktā.

3. Apstiprinājumu atsauc, ja vairs netiek izpildīti prasības, kas noteiktas 1. punkta a) apakšpunktā. Ne agrāk kā pēc sešiem mēnešiem apstiprinājumu var atjaunot pēc attiecīgā uzņēmuma lūguma.

Ja atklāj, ka uzņēmums nepilda kādas no saistībām, kas minētas 1. punkta b), c) un d) apakšpunktā, izņemot force majeure gadījumus, apstiprinājumu atceļ uz laiku no 1 līdz 12 mēnešiem atkarībā no pārkāpuma nopietnības.

Dalībvalsts nepiemēro minēto apstiprinājuma pārtraukšanu, ja konstatē, ka pārkāpums nav izdarīts ar iepriekšēju nodomu vai tas nav radies nopietnas nolaidības rezultātā, un tas ir mazsvarīgs attiecībā uz to pārbaužu efektivitāti, kuras paredzētas 2. punktā.

4. Par pārbaudēm, kas veiktas saskaņā ar 2. un 3. punktu, izstrādā ziņojumu, kurā norāda:

a) pārbaudes dienu;

b) pārbaudes ilgumu;

c) veiktās darbības.

Atbildīgais inspektors ziņojumu paraksta un informē par to uzņēmumu.

5. Dalībvalstis informē Komisiju par pasākumiem, kas veikti pēc pārbaudēm, kuras paredzētas 2. un 3. punktā, viena mēneša laikā pēc to pieņemšanas.

4. pants

1. Ja sausā vājpiena pulveri piedāvā intervencei dalībvalstī, kas nav ražotāja valsts, tad iepērkot uzrāda ražotājas dalībvalsts kompetentās aģentūras izsniegtu sertifikātu ne vēlāk kā 45 dienas pēc piedāvājuma saņemšanas.

▼M12

Sertifikātā jāietver informācija, kas norādīta 2. panta 6. punkta a), b) un c) apakšpunktā, un apliecinājums par to, ka sausā vājpiena pulveris ražots no vājpiena Kopienā apstiprinātā uzņēmumā un ka olbaltumvielu satura korekcija, ja tā bijusi nepieciešama, veikta šķidrajā fāzē, kā noteikts Regulas (EK) Nr. 1234/2007 10. panta 1. punkta f) apakšpunktā.

▼B

2. Ja ražotāja dalībvalsts ir veikusi pārbaudes, kas minētas 2. panta 2. punktā, tad sertifikātā iekļauj arī šo pārbaužu rezultātus un apstiprina, ka attiecīgais produkts ir sausā vājpiena pulveris Regulas (EK) Nr. 1255/1999 7. panta 1. punkta pirmās daļas nozīmē. Tādā gadījumā maisus, kas minēti 2. panta 6. punktā, marķē ar numurētu etiķeti, kuru izdevusi ražotājas dalībvalsts kompetentā iestāde. Numuru ieraksta sertifikātā, kas minēts 1. punktā.







▼M12

2. Iedaļa

Kārtība, kādā notiek iepirkšana par noteiktu cenu

▼B

5. pants

1. Piedāvājumā norāda:

a) pārdevēja nosaukumu un adresi;

b) piedāvāto daudzumu;

c) sausā vājpiena pulvera glabāšanas vietu.

2. Intervences aģentūra reģistrē dienu, kurā saņemts piedāvājums, attiecīgos daudzumus un izgatavošanas dienu, kā arī sausā vājpiena glabāšanas vietu.

▼M12 —————

▼M12

Uzskata, ka piedāvājumi, kuri iesniegti sestdienā, svētdienā vai valsts svētku dienā, saņemti intervences aģentūrā pirmajā darbdienā, kas seko dienai, kurā tie tika iesniegti.

Uzskata, ka piedāvājumus, kuri iesniegti no 2009. gada 6. līdz 13. aprīlim, intervences aģentūra saņēmusi 2009. gada 14. aprīlī.

▼B

3. Piedāvājumi ir derīgi tikai tad, ja:

a) tie attiecas uz sausā vājpiena pulvera daudzumu, kas atbilst 2. panta 5. punkta prasībām;

b) tiem ir pievienota pretendenta rakstiska apņemšanās izpildīt 2. panta 4. punkta un 9. panta prasības;

▼M12

c) ir sniegts pierādījums, ka ne vēlāk kā dienā, kad saņemts piedāvājums, dalībvalstī, kurā iesniegts piedāvājums, pārdevējs ir iemaksājis drošības naudu EUR 5 par 100 kg.

▼B

4. Ja apņemšanos, kas paredzēta 3. punkta b) apakšpunktā, sākotnēji nosūta intervences aģentūrai, tad to uzskata par automātiski atjaunotu nākamajiem piedāvājumiem, kamēr pretendents vai intervences aģentūra to nepārprotami atsauc, ar noteikumu, ka:

a) sākotnējā piedāvājumā paredzēts, ka pārdevējs plāno no tā gūt labumu sev;

b) turpmākajos piedāvājumos atsaucas uz šo noteikumu (atsauce 5. panta 4. punkts) un sākotnējā piedāvājuma dienu.

▼M12

5. Piedāvājumus nevar atsaukt pēc tam, kad tos saņēmusi intervences aģentūra.

▼M12

6. pants

Piedāvājuma uzturēšana spēkā un sausā vājpiena pulvera piegāde kompetentās iestādes norādītajai noliktavai šīs regulas 7. panta 2. punktā noteiktajā termiņā un atbilstība šīs regulas 2. panta prasībām ir pamatprasības Komisijas Regulas (EEK) Nr. 2220/85 ( 16 ) 20. panta nozīmē.

▼B

7. pants

▼M12

1. Pēc piedāvājuma pārbaudes un piektajā darbdienā, kas seko dienai, kad saņemts pārdošanas piedāvājums, intervences aģentūra izdod piegādes rīkojumu, ja Komisija nenosaka īpašus pasākumus saskaņā ar 9.a panta 3. punktu.

Piegādes rīkojumu datē un numurē, un tajā norāda:

a) sausā vājpiena pulvera daudzumu, kas jāpiegādā;

b) piegādes beigu dienu;

c) noliktavu, kurā tas jāpiegādā.

Piegādes rīkojumi netiek izsniegti par daudzumiem, par kuriem nav ziņots saskaņā ar 9.a panta 1. punktu.

▼B

2. Sausā vājpiena pulveri piegādā 28 dienu laikā pēc dienas, kad saņemts pārdošanas piedāvājums. Piegādi var veikt vairākos sūtījumos.

▼M12

3. Drošības naudu, kas paredzēta 5. panta 3. punkta c) apakšpunktā, atmaksā, tiklīdz pārdevējs ir piegādājis visu piegādes rīkojumā norādīto daudzumu tajā noteiktajā termiņā un ir konstatēta atbilstība 2. panta prasībām.

Ja sausā vājpiena pulveris neatbilst 2. pantā noteiktajām prasībām, sausā vājpiena pulvera piedāvājumu noraida un drošības naudu ietur attiecībā uz noraidīto daudzumu.

4. Uzskata, ka intervences aģentūra ir pārņēmusi sausā vājpiena pulveri dienā, kad viss piegādes rīkojumā iekļautais sausā vājpiena pulvera daudzums ievests intervences aģentūras izraudzītajā noliktavā, tomēr ne agrāk kā nākamajā dienā pēc tam, kad izsniegts piegādes rīkojums.

▼B

5. Ja pārdevējs neveic piegādi noteiktajā termiņā, tad, izņemot force majeure gadījumus, ne tikai proporcionāli nepiegādātajiem daudzumiem konfiscē drošības naudu, kas paredzēta 5. panta 3. punkta c) apakšpunktā, bet atceļ arī atlikušo daudzumu iepirkšanu.

8. pants

1. Intervences aģentūra samaksā par pārņemto sausā vājpiena pulveri laikā starp 120. un 140. dienu pēc pārņemšanas ar noteikumu, ka ir apstiprināta atbilstība 2. pantā noteiktajām prasībām.

▼M12 —————

▼B

9. pants

Ja, sastādot piedāvājumu, pārbaudē atklājas, ka sausā vājpiena pulveris neatbilst 2. pantā noteiktajām prasībām, tad pārdevējs apņemas:

a) ņemt atpakaļ attiecīgās preces;

b) pirms preču ņemšanas atpakaļ samaksāt glabāšanas izmaksas par attiecīgajiem daudzumiem no pārņemšanas dienas līdz dienai, kad preces izvestas no noliktavas.

Maksājamās glabāšanas izmaksas nosaka pēc vienotas likmes ievešanas, izvešanas un glabāšanas izmaksām, kas noteiktas saskaņā ar Padomes Regulas (EEK) Nr. 1883/78 ( 17 ) 6. pantu.

▼M12

9.a pants

1. Katru pirmdienu ne vēlāk kā pulksten 14.00 (Briseles laiks) dalībvalstis informē Komisiju par tiem sausā vājpiena pulvera daudzumiem, uz ko iepriekšējā nedēļā ir attiecies pārdošanas piedāvājums saskaņā ar 5. pantu.

2. Ja ir konstatēts, ka piedāvājumi, kuri minēti 5. pantā, viena gada laikā tuvojas 80 000 tonnu, Komisija informē dalībvalstis par to, kurā datumā tā paziņos informāciju, kas noteikta 1. punktā, katru darbdienu līdz plkst. 14.00 (Briseles laiks) tiem sausā vājpiena pulvera daudzumiem, kuri piedāvāti iepriekšējā darbdienā.

3. Lai panāktu atbilstību ierobežojumam, kas norādīts Regulas (EK) Nr. 1234/2007 13. panta 1. punkta d) apakšpunktā, Komisija nolemj bez tās komitejas palīdzības, kas minēta tās pašas regulas 195. panta 1. punktā:

a) pārtraukt intervences iepirkumu par noteiktu cenu;

b) ja visa vienā dienā piedāvātā daudzuma pieņemšana nozīmē maksimālā pieņemamā daudzuma pārsniegšanu, nosacīt procentuālu daudzumu, par kādu samazina kopējo piedāvājumu daudzumu, kas minētajā dienā saņemts no katra pārdevēja;

c) attiecīgajā gadījumā noraidīt piedāvājumus, kuriem nav izsniegts piegādes rīkojums.

Atkāpjoties no šīs regulas 5. panta 5. punkta, pārdevējs, uz kura piedāvājumu attiecināts samazinājums saskaņā ar šā punkta b) apakšpunktu, var nolemt atsaukt piedāvājumu piecu darbdienu laikā no tās regulas publicēšanas dienas, kurā noteikts procentuālais samazinājums.

▼B







3. Iedaļa

Ievešana noliktavā un izvešana no tās

10. pants

1. Noliktavām, kas minētas Regulas (EEK) Nr. 1255/1999 7. panta 1. punkta ceturtajā daļā, jābūt:

a) sausām, labi uzturētām un bez parazītiem;

b) bez svešas izcelsmes smakām;

c) ar labu ventilāciju;

d) ar vismaz 1 000 tonnu ietilpību un izvešanas iekārtām, ar ko katru dienu var izvest vismaz 3 % no noliktavā glabātā daudzuma un vismaz 100 tonnas dienā. Šo prasību attiecina tikai uz sausā vājpiena pulvera daudzumiem, kas iepirkti no 2000. gada 1. septembra.

Sausā vājpiena pulvera glabāšanas riskus apdrošina vai nu ar glabātāju līgumsaistībām, vai ar visaptverošu atbildību, ko uzņemas intervences aģentūra. Dalībvalstis arī pašas var darboties kā apdrošinātājas.

2. Intervences aģentūras pieprasa, lai sausā vājpiena pulveri noliktavā novietotu un glabātu uz paliktņiem viegli identificējamās un viegli pieejamās partijās.

3. Kompetentā iestāde, kas atbild par pārbaudēm, pārbauda, vai produkts atrodas noliktavā, kā paredzēts Komisijas Regulas (EK) Nr. 2148/96 ( 18 ) 4. pantā.

▼M12

11. pants

1. Intervences aģentūra izraugās pieejamo noliktavu, kas ir vistuvāk vietai, kur glabā sausā vājpiena pulveri.

Tomēr intervences aģentūra var izvēlēties citu noliktavu, kas atrodas maksimāli 350 km attālumā, ja šīs noliktavas izvēle nav saistīta ar papildu uzglabāšanas maksu.

Intervences aģentūra var izvēlēties noliktavu, kas atrodas tālāk par šo attālumu, ja tādā gadījumā kopējie izdevumi, ieskaitot uzglabāšanas un transportēšanas izmaksas, ir mazāki. Tādā gadījumā intervences aģentūra tūlīt paziņo par savu izvēli Komisijai.

2. Ja intervences aģentūra, kas iepērk sausā vājpiena pulveri, atrodas dalībvalstī, kas nav tā dalībvalsts, kuras teritorijā piedāvātais sausā vājpiena pulveris tiek uzglabāts, 1. punktā minētā maksimālā attāluma aprēķinam neņem vērā attālumu starp pārdevēja noliktavu un iepērkošās intervences aģentūras dalībvalsts robežu.

3. Ja 1. punktā minētais maksimālais attālums pārsniegts, transportēšanas papildizmaksas, ko sedz intervences aģentūra, ir EUR 0,05 par tonnu un par kilometru.

▼B

12. pants

1. Izvedot sausā vājpiena pulveri no noliktavas, intervences aģentūra dara to pieejamu novietotu uz noliktavas kravas platformas paliktņiem, kas iekrauti, bet nav nostiprināti transporta līdzekļos.

Ja sausā vājpiena pulveri piegādā pircējiem uz EUR paliktņiem vai līdzvērtīgas kvalitātes paliktņiem, tad, izvedot minēto produktu no noliktavas, pircējs intervences aģentūrai atdod atpakaļ līdzvērtīgus paliktņus.

2. Izmaksas, kas saistītas ar produktu iekraušanu un noņemšanu no paliktņiem, sedz sausā vājpiena pulvera pircējs. Šīs izmaksas pēc vienotas likmes nosaka dalībvalsts un pēc pieprasījuma dara zināmas ieinteresētajām pusēm. Komisiju par to informē mēneša laikā pēc šīs regulas pieņemšanas un pirms jebkuru turpmāku izmaiņu veikšanas.







4. Iedaļa

Īpašie noteikumi, kas piemērojami iepirkšanai konkursa kārtībā

▼M12

13. pants

Ja Komisija nolemj, ka sausā vājpiena pulveris jāiepērk ar atklātu pastāvīgu konkursu saskaņā ar Regulas (EK) Nr. 1234/2007 13. panta 3. punktu saistībā ar minētās regulas 18. panta 2. punkta e) apakšpunktu un saskaņā ar tās 195. panta 2. punktā noteikto kārtību, tad piemēro šīs regulas 2., 3., 4., 10., 11. un 12. panta noteikumus, ja vien šajā iedaļā nav paredzēts citādi.

▼B

14. pants

1. Paziņojumus par uzaicinājumu uz konkursu publicē Eiropas Kopienu Oficiālajā Vēstnesī.

▼M12

2. Termiņš piedāvājumu iesniegšanai katram konkrētam konkursam ir plkst. 11.00 (Briseles laiks) mēneša trešajā otrdienā, izņemot augusta ceturto otrdienu. Ja otrdiena ir valsts svētku diena, termiņš ir plkst. 11.00 (Briseles laiks) iepriekšējā darbdienā.

▼B

15. pants

1. Ieinteresētās puses piedalās konkursā, ko izziņojusi dalībvalsts intervences aģentūra, vai nu iesniedzot rakstisku piedāvājumu, par kura saņemšanu izsniedz apliecinājumu, vai izmantojot jebkuru rakstisku telekomunikāciju līdzekli ar apliecinājumu par saņemšanu.

2. Konkursa pieteikumā jānorāda:

a) pretendenta vārds/nosaukums un adrese;

b) piedāvātais daudzums;

c) piedāvātā cena, neskaitot valsts nodokļus, par 100 kilogramiem sausā vājpiena pulvera, kas piegādāts uz glabāšanas noliktavas kravas platformas paliktņiem, šo cenu izsakot eiro un noapaļojot ne vairāk kā līdz divām zīmēm aiz komata;

d) sausā vājpiena pulvera glabāšanas vieta.

3. Pieteikumi ir derīgi tikai tad, ja;

▼M12

a) tie attiecas uz sausā vājpiena pulveri, kas saražots 31 dienā vai attiecīgajā gadījumā četrās nedēļās pirms dienas, kad beidzas konkursa pieteikumu iesniegšanas termiņš, kā minēts 14. panta 2. punktā;

▼B

b) tie attiecas uz sausā vājpiena pulvera daudzumu, kas atbilst 2. panta 5. punkta prasībām;

c) tiem ir pievienota pretendenta rakstiska apņemšanās izpildīt šā punkta a) apakšpunkta un 9. panta prasības;

▼M12

d) ir iesniegts pierādījums, ka pretendents, pirms beidzies termiņš pieteikumu iesniegšanai par attiecīgo uzaicinājumu uz konkursu dalībvalstī, kurā pieteikums iesniegts, iemaksājis drošības naudu EUR 5 par 100 kg.

▼B

4. Ja apņemšanos, kas paredzēta 3. punkta c) apakšpunktā, sākotnēji nosūta intervences aģentūrai, tad to uzskata par automātiski atjaunotu nākamajiem pieteikumiem, kamēr pretendents vai intervences aģentūra to nepārprotami atsauc, ar noteikumu, ka:

a) sākotnējā pieteikumā noteikts, ka pretendents plāno no šā noteikuma gūt labumu;

b) turpmākos pieteikumos atsaucas uz šo noteikumu (atsauce “15. panta 4. punkts”) un sākotnējā pieteikuma datumu.

5. Pieteikumus, kas attiecas uz attiecīgo uzaicinājumu uz konkursu, nevar atsaukt pēc to iesniegšanas termiņa beigām, kurš minēts 14. panta 2. punktā.

▼M12

16. pants

Piedāvājuma uzturēšana spēkā un sausā vājpiena pulvera piegāde intervences aģentūras norādītajai noliktavai šīs regulas 19. panta 3. punktā noteiktajā termiņā un atbilstība 2. panta prasībām ir pamatprasības Regulas (EEK) Nr. 2220/85 20. panta nozīmē.

▼B

17. pants

▼M9

1. Dalībvalstis 14. panta 2. punktā minētajā termiņā informē Komisiju par pretendentu piedāvātajiem daudzumiem un cenām.

Nesaņemot nevienu piedāvājumu, dalībvalstis par to paziņo Komisijai tajā pašā termiņā.

▼M12

2. Ņemot vērā par katru uzaicinājumu uz konkursu saņemtos piedāvājumus, Komisija saskaņā ar Regulas (EK) Nr. 1234/2007 195. panta 2. punktā minēto procedūru nosaka maksimālo iepirkuma cenu.

▼B

3. Komisija var pieņemt lēmumu noraidīt pieteikumus.

18. pants

1. Pieteikumus noraida, ja piedāvātā cena pārsniedz 17. panta 2. punktā minēto maksimālo cenu, kas noteikta attiecīgajā uzaicinājumā uz konkursu.

2. Tiesības un pienākumus, kas izriet no uzaicinājuma uz konkursu, nevar nodot citiem.

19. pants

1. Intervences aģentūra tūlīt paziņo visiem pretendentiem, kādi ir viņu rezultāti konkursā.

Ja pieteikums nav bijis sekmīgs, tad tūlīt atmaksā 15. panta 3. punkta d) apakšpunktā minēto drošības naudu.

▼M12

2. Intervences aģentūra veiksmīgajam pretendentam tūlīt izsniedz datētu un numurētu piegādes rīkojumu, kurā norāda:

a) piegādājamo daudzumu;

b) sausā vājpiena pulvera piegādes galīgo termiņu;

c) noliktavu, kurā tas jāpiegādā.

Piegādes rīkojumi netiek izdoti daudzumiem, par kuriem nav ziņots saskaņā ar 17. panta 1. punktu.

▼B

3. Veiksmīgie pretendenti sausā vājpiena pulveri piegādā ne vēlāk kā 28 dienu laikā pēc pieteikumu iesniegšanas termiņa beigām. Piegādi var veikt vairākos sūtījumos.

▼M12

4. Drošības naudu, kas paredzēta 15. panta 3. punkta d) apakšpunktā, atmaksā, tiklīdz pārdevējs ir piegādājis visu piegādes rīkojumā norādīto daudzumu tajā noteiktajā termiņā un ir konstatēta atbilstība 2. panta prasībām.

Ja sausais vājpiena pulveris neatbilst 2. pantā noteiktajām prasībām, sauso vājpiena pulvera piedāvājumu noraida un drošības naudu ietur attiecībā uz izbrāķēto daudzumu.

▼B

5. Ja veiksmīgais pretendents neveic piegādi noteiktajā termiņā, tad, izņemot force majeure gadījumus, ne tikai proporcionāli nepiegādātajiem daudzumiem konfiscē drošības naudu, kas paredzēta 15. panta 3. punkta d) apakšpunktā, bet atceļ arī atlikušo daudzumu iepirkšanu.

20. pants

▼M12

1. Laikā starp 120. un 140. dienu pēc sausā vājpiena pulvera pārņemšanas intervences aģentūra samaksā veiksmīgajam pretendentam cenu, kas norādīta viņa piedāvājumā, saskaņā ar 15. panta 2. punkta c) apakšpunktu, ar noteikumu, ka ir konstatēta atbilstība 2. panta 1., 2., 3., 5., 6. un 7. punktam un 15. panta 3. punkta a) apakšpunktam.

▼M12 —————

▼B

3. Uzskata, ka intervences aģentūra ir pārņēmusi sausā vājpiena pulveri dienā, kad viss konkursā piedāvātais sausā vājpiena pulvera daudzums ievests intervences aģentūras izraudzītajā noliktavā, tomēr ne agrāk kā nākamajā dienā pēc tam, kad izsniegts piegādes orderis.

▼M5







5. Iedaļa

Nokrejotā sausā piena pārdošana no valsts krājumiem izsoles veidā

21. pants

1. Nokrejotā sausā piena pārdošanu no rezervēm, kas uzkrātas līdz ►M10 2005. gada 1. jūlija ◄ , pēc pastāvīgas izsoles procedūras ievieš katra intervences organizācija.

2. Intervences organizācija sagatavo paziņojumu par pastāvīgu izsoli, norādot piedāvājuma sniegšanas vietu un termiņus. Attiecībā par nokrejotā sausā piena apjomiem nepieciešams, lai intervencijas organizācijas arī norāda:

a) noliktavu izvietojumu, kur tiek uzkrāts pārdošanai paredzētais nokrejotais sausais piens;

b) nokrejotā sausā piena apjomus, kas pardedzēti pārdošanai katrā no noliktavām.

Paziņojums par pastāvīgu izsoli jāpublicē Eiropas Savienības Oficiālajā Vēstnesī vismaz astoņas dienas pirms piedāvājuma pirmā termiņa beigām.

3. Intervences organizācija sagatavo un pēc ieinteresēto personu lūguma viņus iepazīstina ar sarakstu, kas satur 2. punktā paredzētos norādījumus. Tāpat tā regulāri pēc attiecīgās formas sagatavo šo sarakstu, par ko norāda paziņojumā par pastāvīgajām izsolēm.

4. Intervences organizācija pieņem nepieciešamos pasākumus, kas ļautu ieinteresētajām personām:

a) pēc piedāvājuma pieņemšanas par saviem līdzekļiem izpētīt pārdošanā piedāvāto nokrejotā sausā piena paraugus;

b) pārbaudīt 2. panta 2. punktā paredzēto analīžu rezultātus.

22. pants

1. Intervences organizācija pastāvīgas izsoles perioda laikā īsteno atsevišķas izsoles.

▼M12

2. Termiņš piedāvājumu iesniegšanai katram konkrētam konkursam ir plkst. 11.00 (Briseles laiks) mēneša trešajā otrdienā. Tomēr augustā šis termiņš ir plkst. 11.00 (Briseles laiks) ceturtajā otrdienā un decembrī – plkst. 11.00 (Briseles laiks) mēneša otrajā otrdienā. Ja otrdiena ir valsts svētku diena, termiņš ir plkst. 11.00 (Briseles laiks) iepriekšējā darbdienā.

▼M5

23. pants

1. Ieinteresētās personas atsevišķajā izsolē piedalās vai nu ar rakstisku piedāvājuma iesniegšanu intervences organizācijai ar atbildi par tā saņemšanu, vai jebkurā citā rakstiskā veidā, izmantojot telekomunikācijas, ar atbildi par tā saņemšanu.

Piedāvājumu saņem intervences organizācija, kuras rīcībā ir nokrejotais sausais piens.

2. Piedāvājumā jānorāda:

a) personas, kas piedalās izsolē, vārds un adrese;

b) prasītais apjoms;

c) piedāvātā cena par 100 kg nokrejotā sausā piena, neskaitot nodokļus un vietējās nodevas, transporta uzdevumus, cenu izsakot eiro;

d) vajadzības gadījumā noliktava, kurā nokrejotais sausais piens atrodas, un noliktava, kur tas tiks pārvests.

3. Piedāvājums ir spēkā vienīgi tad, ja:

a) tas attiecas uz apjomu, kas ir vismaz 10 tonnas, izņemot gadījumu, kad pieejamais apjoms noliktavā ir mazāks par 10 tonnām;

b) persona, kas piedalās izsolē, tam ir pievienojusi rakstisku apņemšanos par šīs regulas nosacījumu ievērošanu;

c) ir pierādīts, ka persona, kas piedalās izsolē dalībvalstī, kurā notiek izsole un pirms piedāvājuma sniegšanas termiņa beigām, kā to paredz 22. panta 2. punkts, par attiecīgo atsevišķo izsoli ir iemaksājusi izsoles garantiju 50 eiro par tonnu.

4. Pēc 22. panta 2. punktā norādītā termiņa beigām piedāvājums nevar tikt atcelts.

24. pants

Kas attiecas uz 23. panta 3. punkta c) apakšpunktā paredzēto izsoles garantiju, piedāvājuma uzturēšana pēc 22. panta 2. punktā norādītā termiņa beigām un cenas nomaksāšana 24.f panta 2. punktā noteiktajā termiņā ir galvenās Regulas (EEK) Nr. 2220/85 20. panta prasības.

▼M5







6. Iedaļa

Izsoles izpilde

24.a pants

1. Dalībvalstis 22. panta 2. punkta paredzētā termiņa beigās tajā pašā dienā ziņo Komisijai par personu, kas piedalījušās izsolē, skaitu un piedāvātajām cenām, kā arī nokrejotā sausā piena pārdošanai piedāvāto daudzumu.

Šīs norādes ar operatora identifikāciju dalībvalstis nosūta Komisijai zināma kodēta numura formā. Tās norāda, vai viens un tas pats operators nav iesniedzis vairākus piedāvājumus.

▼M9

Nesaņemot nevienu piedāvājumu, dalībvalstis par to paziņo Komisijai tajā pašā termiņā, ja attiecīgajā dalībvalstī sausais vājpiens ir pieejams tirgošanai.

▼M5

2. Ņemot vērā saņemtos piedāvājumus katrai atsevišķajai izsolei, Komisija nosaka nokrejotā sausā piena pārdošanas minimālo cenu, pamatojoties uz Regulas (EK) Nr. 1255/1999 42. pantu. Šī cena var būt diferencēta atkarībā no nokrejotā sausā piena ievešanas noliktavā datuma un pārdošanai paredzētā daudzuma noteikšanas.

Var tikt pieņemts lēmums neturpināt izsoli.

Lēmums attiecībā par atsevišķu izsoli jāpublicē Eiropas Savienības Oficiālajā Vēstnesī.

24.b pants

Piedāvājums tiek noraidīts, ja piedāvātā cena ir zemāka par minimālo cenu.

24.c pants

1. Intervences organizācija veic izsoles attiecināšanu, ņemot vērā nosacījumus, kas paredzēti no 2. līdz 5. punktam.

2. Nokrejotais sausais piens tiek izsniegts atkarībā no tā ievešanas noliktavā, sākot no vecākajiem produktiem pieejamā apjomā no vienas vai vairākām operatora izraudzītajām noliktavām.

3. Izsoles vinnētājs ir tas, kurš piedāvā visaugstāko cenu. Ja pieejamais daudzums nav izbeidzies, par atlikušo daudzumu izsole tiek attiecināta citām personām, kuras piedalījās izsolē un piedāvājušas citas augstākās cenas.

4. Gadījumā, ja piedāvājums pārsniedz attiecīgā noliktavā pieejamo nokrejotā sausā piena daudzumu, tad izsole personai, kas tajā piedalījusies, attiecināma tikai uz šo pieejamo daudzumu.

Tomēr intervences organizācija, saskaņojot ar personu, kas piedalījusies izsolē, var preci izdot no citām noliktavām, lai sasniegtu piedāvājumā minēto daudzumu.

5. Gadījumā, ja vairākos piedāvājumos minēta viena un tā pati cena attiecībā uz vienu noliktavu, un prasītais daudzums tiek pārsniegts, tad pieejamais daudzums tiek sadalīts proporcionāli daudzumiem, kas norādīti iesniegtajos piedāvājumos.

Tomēr, ja šāds sadalījums noved līdz tam, ka katra no tā daļām ir mazāka par piecām tonnām, tad attiecināšana tiek veikta izlozes veidā.

▼M12

6. Ja pēc visu sekmīgo piedāvājumu pieņemšanas noliktavā atlikušais daudzums ir mazāks par 5 000 kg, šo atlikušo daudzumu intervences aģentūra piedāvā sekmīgajiem pretendentiem, sākot ar to, kurš piedāvājis augstāko cenu. Sekmīgajam pretendentam piedāvā iespēju nopirkt atlikušo daudzumu par to pašu cenu, kāda ir viņam piešķirtajam daudzumam.

▼M12

7. Vēlākais nākamās nedēļas trešajā darbdienā pēc 24.a panta 2. punktā minētā lēmuma publicēšanas dalībvalstis Komisijai paziņo katra pretendenta vārdu un adresi, kas atbilst 24.a panta 1. punktā norādītajam kodētajam numuram.

▼M5

24.d pants

Tiesības un pienākumi, kas izriet no izsoles, nav nododami citiem.

24.e pants

1. Katru personu, kura piedalījusies izsolē, intervences organizācija nekavējoties informē par piedalīšanās atsevišķajā izsolē rezultātiem.

No 23. panta 3. punkta c) apakšpunktā paredzētās garantijas bez termiņa tiek atbrīvoti piedāvājumi, kas nav izturējuši izsoli.

2. Persona, kas vinnējusi izsoli, pirms nokrejotā sausā piena izņemšanas pārskaita intervences organizācijai 24.f panta 2. punktā paredzētajā laikā savā piedāvājumā minēto attiecīgo summu par daudzumu, ko tā grasās izņemt.

▼M12

3. Izņemot force majeure gadījumus, ja veiksmīgais pretendents nepilda šā panta 2. punktā paredzēto prasību, atsavina 23. panta 3. punkta c) apakšpunktā norādīto piedāvājumu nodrošinājumu un attiecīgos pārdošanai paredzētos daudzumus anulē.

▼M5

24.f pants

1. Līdzko 24.e panta 2. punktā paredzētā summas pārskaitīšana ir notikusi, intervences organizācija izsniedz preces izņemšanas kvīti, kurā norāda:

a) daudzumu, par kuru attiecīgā summa ir samaksāta;

b) noliktavu, kurā atrodas nokrejotais sausais piens;

c) pēdējo datumu, kurā nokrejotais sausais piens jāizņem.

2. Persona, kas vinnējusi izsolē, trīsdesmit dienu laikā pēc 22. panta 2. punktā paredzētā termiņa beigām veic tai piešķirtā nokrejotā sausā piena izņemšanu. Šī izņemšana var būt dalīta pa daļām, kur katra izņemtā daļa nevar būt mazāka par 5 tonnām. Gadījumā, ja noliktavā atlikušais daudzums ir mazāks par šo noteikto daudzumu, tad to tomēr var izņemt.

Izņemot nepārvaramas varas apstākļus, ja nokrejotā sausā piena izņemšana nav notikusi 1. daļā paredzētajā termiņā, persona, kas vinnējusi izsolē, sedz glabāšanas izmaksas sākot no pirmās dienas pēc iepriekš noteiktā termiņa beigām. Uz to gulstas arī ar glabāšanu saistītais risks.

3. No 23. panta 3. punkta c) apakšpunktā paredzētās garantijas nekavējoties tiek atbrīvots šī panta 2. punkta pirmajā apakšpunktā paredzētajā laikā izņemtais daudzums.

2. punkta otrajā daļā paredzētā nepārvaramas varas apstākļu gadījumā, ņemot vērā izraisītos apstākļus, intervences organizācija uzsāk nepieciešamos pasākumus.

▼M12 —————

▼B







V NODAĻA

NOBEIGUMA NOTEIKUMI

37. pants

Ar šo atceļ Regulas (EEK) Nr. 2213/76, (EEK) Nr. 1362/87, (EEK) Nr. 1158/91 un (EK) Nr. 322/96.

Atsauces uz atceltajām regulām uzskata par atsaucēm uz šo regulu.

38. pants

Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs.

▼M12









I PIELIKUMS







PRASĪBAS ATTIECĪBĀ UZ SASTĀVU, KVALITĀTES RĀDĪTĀJI UN ANALĪZES Rādītāji Sastāva un kvalitātes rādītāji Standartmetode Olbaltumvielu saturs Vismaz 34,0 % beztauku sausnā (1) Tauku saturs Ne vairāk kā 1,00 % (1) Ūdens saturs Ne vairāk kā 3,5 % (1) Titrējamais skābums decinormāla nātrija hidroksīda šķīdumā, ml Ne vairāk kā 19,5 ml (1) Laktātu saturs Ne vairāk kā 150 mg/100 g (1) Piedevas Nav (1) Fosfatāzes tests Negatīvs, t. i., ne vairāk kā 350 mU fosfatāzes aktivitātes uz litru rekonstituēta piena (1) Šķīdības koeficients Ne vairāk kā 0,5 ml (24 °C) (1) Piedegušo daļiņu rādītājs Ne vairāk kā 15,0 mg, t. i., B diska minimums (1) Mikroorganismu saturs Ne vairāk kā 40 000 uz gramu (1) Kolibaktēriju noteikšana Negatīvs 0,1 gramā (1) Paniņu noteikšana (2) Negatīvs (3) (1) Himozīna (siera fermenta) sūkalu noteikšana (4) Nav (1) Skābo sūkalu noteikšana (4) Nav Kompetentās iestādes apstiprināta metode Garša un smarža Tīra (1) Izskats Balta vai mazliet dzeltenīga krāsa, bez piemaisījumiem un krāsainām daļiņām (1) Antibakteriālās vielas Negatīvs (5) (1) (1) Izmantojamās standartmetodes ir tās, kas noteiktas Komisijas Regulā (EK) Nr. 273/2008 (OV L 88, 29.3.2008., 1. lpp.). (2) “Paniņas” nozīmē sviesta ražošanas blakusproduktu, ko iegūst, kuļot krējumu un atdalot cietos taukus. (3) To, ka nav pievienotas paniņas, var noteikt, vai nu vismaz reizi nedēļā bez iepriekšēja pieteikuma veicot pārbaudi uz vietas ražotnē, vai ar galaprodukta laboratorijas analīzēm, kas uzrāda, lielākais, 69,31 mg FEDF uz 100 g. (4) “Sūkalas” nozīmē siera vai kazeīna ražošanas blakusproduktu, kuru iegūst skābju apstrādes, himozīna (siera fermenta) apstrādes un/vai ķīmiski fizikālu procesu rezultātā. (5) Neapstrādātajam pienam, ko lieto sausā vājpiena pulvera ražošanai, jāatbilst prasībām, kuras noteiktas Regulas (EK) Nr. 853/2004 III pielikuma IX iedaļā.

▼B









II PIELIKUMS

IESAIŅOJUMS

1. Sausā vājpiena pulveri iesaiņo jaunos, tīros, sausos un nebojātos maisos, kuros tīrsvars ir 25 kg.

2. Maisiem ir vismaz trīs slāņi, kuru kopējais stiepes enerģijas absorbcijas vidējais rādītājs ir 420 J/m2. Otrais slānis ir pārklāts ar polietilēna slāni vismaz 15 g/m2. Iekšpus papīra slāņiem līdz apakšai ir iekausēts vismaz 0,08 mm biezs polietilēna maiss.

3. Maisi atbilst standartam EN 770.

4. Pildot pulveris labi jānoblīvē. Nekādā ziņā nedrīkst pieļaut, ka starp atsevišķiem slāņiem atrodas irdens pulveris.









III PIELIKUMS

INTERVENCEI PIEDĀVĀTĀ SAUSĀ VĀJPIENA PARAUGU ŅEMŠANA UN ANALIZĒŠANA

1. Paraugus ņem saskaņā ar Starptautiskajā standartā ISO 707 noteikto kārtību. Tomēr dalībvalstis var lietot citas paraugu ņemšanas metodes ar noteikumu, ka tās atbilst principiem, kas izklāstīti iepriekšminētajā standartā.

2. Iesaiņojumu skaits, kas jāizvēlas pārbaudes paraugu ņemšanai: a) ja piedāvā ne vairāk kā 800 maisu, kuros tīrsvars ir 25 kg, tad vismaz astoņi; b) ja piedāvā vairāk nekā 800 maisu, kuros tīrsvars ir 25 kg, tad vismaz astoņi un viens papildu maiss no katriem 800 maisiem vai to daļas.

3. Parauga svars - no katra iesaiņojuma ņem vismaz 200 g smagus paraugus.

4. Paraugu grupēšana - kopējā paraugā apvieno ne vairāk kā deviņus paraugus.

5. Paraugu analīze - katrs kopējais paraugs jāanalizē, lai pārbaudītu visus kvalitātes rādītājus, kas noteikti I pielikumā.

6. Paraugu neatbilstība: a) ja izrādās, ka apvienotais paraugs neatbilst vienam no parametriem, tad izbrāķē daudzumu, no kura paraugs ņemts; b) ja izrādās, ka apvienotais paraugs neatbilst vairākiem kritērijiem, tad izbrāķē daudzumu, no kura paraugs ņemts, un ņem paraugus no pārējiem tās pašas rūpnīcas daudzumiem; šo paraugu analīze ir izšķirīga. Tādā gadījumā: — paraugu skaitu, kas noteikts 2. punktā, divkāršo, — ja izrādās, ka apvienotais paraugs neatbilst vienam vai vairākiem kritērijiem, tad izbrāķē daudzumu, no kura paraugs ņemts.